Мусуков Алий щыгъуазэ зищIащ ХьэтIохъущыкъуей къуажэм ЩэнхабзэмкIэ и унэм и ухуэныгъэр здынэсам
КъБР-м и Правительствэм и УнафэщI Мусуков Алий УФ-м и Къэрал Думэм и депутат Геккиев Заур, республикэм щэнхабзэмкIэ и министрым и къалэнхэр зыгъэзащIэ Къумахуэ Мухьэдин, Бахъсэн щIыналъэ администрацэм и Iэтащхьэ Балъкъыз Артур сымэ щIыгъуу иджыблагъэ щыIащ ХьэтIохъущыкъуей къуажэм икIи абыхэм зрагъэлъэгъуащ жылэм щащI ЩэнхабзэмкIэ унэм и ухуэныгъэр здынэсар. Унэр мы илъэсым и кIэм ятыну я мурадщ.
ХьэщIэхэм ухуэныгъэм зыщаплъыхьащ икIи зэфIагъэкIа лэжьыгъэхэм арэзы техъуащ. Балъкъыз Артур абыхэм яжриIащ ЩэнхабзэмкIэ унэр ягъэува пIалъэм ирихьэлIэу зэратынур.
Иджыпсту щэнхабзэ IуэхущIапIэм и пщIантIэм плиткэ иралъхьэ, унэм къегъэщIылIа щIыпIэр зыхуей хуагъазэ. Унэм и пэшышхуэм шэнт щабэхэр щIагъэуващ, махуэ гъунэгъухэм Iупхъуэхэр фIадзэнущ, хуабэри падзэнущ.
ЧЫЛАР Аринэ,
Бахъсэн щIыналъэм и администрацэм
и пресс-IэнатIэм и унафэщI.
